## Zakon o visini kamata na iznose poreza, doprinosa, pristojbi i drugih javnih prihoda koji nisu plaćeni u propisanom roku

### NN 106/1993 (25.11.1993.), Zakon o visini kamata na iznose poreza, doprinosa, pristojbi i drugih javnih prihoda koji nisu plaćeni u propisanom roku

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### o proglašenju Zakona o visini kamata na iznose poreza, doprinosa, pristojbi i drugih javnih prihoda koji nisu plaćeni u propisanom roku

Proglašavam Zakon o visini kamata na iznose poreza, doprinosa, pristojbi
i drugih javnih prihoda koji nisu

plaćeni u propisanom roku, koji je donio Zastupnički dom Sebora Republike
Hrvatske na sjednici dne l0.

studenoga 1993. godine.

Broj : PA4-124/ 1-93.

Zagreb, 18. studenoga 1993.

Predsjednik Republike Hrvatske

**dr. Franjo Tuđman, v. r.**

---

## ZAKON

### o visini kamata na iznose poreza, doprinosa, pristojbi i drugih javnih prihoda koji nisu

plaćeni u propisanom roku

Članak 1.

Ovim Zakonom uređuje se plaćanje kamata na iznose poreza, doprinosa,
pristojbi i drugih javnih prihoda (u daljnjem tekstu: javni prihodi), koji
nisu plaćeni u propisanom roku, kao i plaćanje kamata pri povratu više
plaćenih iznosa javnih prihoda.

Članak 2.

Na iznose proračunskih javnih prihoda Republike i jedinica lokalne samouprave
i uprave, koji nisu plaćeni upropisanom roku, plaćaju se kamate u visini
utvrđene eskontne stope Narodne banke Hrvatske uvečane za osam postotnih
poena, koja je važila u vremenu kada nije plaćen javni prihod.

Na iznose ostalih javnih prihoda, koji nisu plaćeni u propisanom roku,
plaćaju se kamate iz stavka 1. ovoga članka, ako posebnim propisom nije
odredeno drugačije.

Članak 3.

Porezni obveznik ili druga osoba, koja je prema rješenju ili drugom
aktu koji je postao pravomoćan na ime javnih prihoda platila više nego
što je trebala, ima pravo zatražiti obračun kamata pri povratu više plaćenog
iznosa.

Na više plaćeni iznos javnih prihoda, koji se vraća poreznom obvezniku
ili drugoj osobi obračunava se

kamata u visini eskontne stope Narodne banke Hrvatske od dana kada je
pravomoćnim rješenjem,

propisanim obračunom ili drugim aktom utvrđen više plaćeni iznos javnih
prihoda

Više plaćeni iznos vraća se u roku 30 dana od dana kada je pravomoćnim
rješenjem ili drugim aktom

utvrđeno da je uplaćen viši iznos javnih prihoda.

Članak 4.

Kamate iz članka 2. ovoga Zakona pripisuju se dugu javnih prihoda mjesečno,
a za razdoblje kraće od

mjesec dana kamate se obračunavaju po konformnoj metodi.

Članak 5.

Odredbe u kamatama iz propisa, kojima je utvrđena obveza plaćanja proračunskih
javnih prihoda, ne

primjenjuju se.

Danom stupanja na snagu ovoga Zakona prestaje važiti Uredba o visini
kamata na iznose poreza, doprinosa, taksa i drugih javnih prihoda koji
nisu plaćeni u propisanom roku ("Narodne novine", br. 58/93.)
i stavlja se van snage točka 16. Uredbe o nastavljanju važenja pravnoga
sadržaja i učinka određenih uredbi Vlade Republike Hrvatske na temelju
zakonske ovlasti ("Narodne novine", br. 100/93.).

Članak 6.

Ovaj Zakon stupa na snagu osmoga dana od dana objave u "Narodnim
novinama".

Klasa: 410-01/93-01/09

Zagreb, l0. studenoga 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 106/1993-2033
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)